Både Høyre, Frp og KrF avviser hovedgrepet i reformen. – Om vi får vi et regjeringsskifte med Høyre, KrF og Frp, kan ordningen med kommunal medfinansiering bli reversert midt i den perioden reformen skal fases inn, sier Jon Jæger Gåsvatn (Frp), saksordfører for samhandlingsreformen i Stortingets helse- og omsorgskomité, til Kommunal Rapport. Han får følge av Høyres helsepolitiske talsmann Bent Høie. – Det er ingen tradisjon for at nye regjeringer snur opp ned på reformer bare for å snu opp ned på dem. Men det vil være naturlig å gjøre opp status og se hvordan det går.